CELEX: 62009TB0392
Language: hu
Date: 2011-03-02 00:00:00
Title: T-392/09. R. sz. ügy: A Törvényszék elnökének 2011. március 2-i végzése — 1. garantovaná kontra Bizottság ( „Ideiglenes intézkedés iránti kérelem — Verseny — Bírságot kiszabó bizottsági határozat — A végrehajtás felfüggesztése iránti kérelem — Fumus boni iuris — Vagyoni kár — Rendkívüli körülmények — Sürgősség — Az érdekek mérlegelése — Részleges és feltételes felfüggesztés” )

21.5.2011   
            
            
               HU
            
            
               Az Európai Unió Hivatalos Lapja
            
            
               C 152/20
            
         A Törvényszék elnökének 2011. március 2-i végzése — 1. garantovaná kontra Bizottság
   (T-392/09. R. sz. ügy)
   (Ideiglenes intézkedés iránti kérelem - Verseny - Bírságot kiszabó bizottsági határozat - A végrehajtás felfüggesztése iránti kérelem - Fumus boni iuris - Vagyoni kár - Rendkívüli körülmények - Sürgősség - Az érdekek mérlegelése - Részleges és feltételes felfüggesztés)
   2011/C 152/36
   Az eljárás nyelve: angol
   
      Felek
   
   
      Felperes: 1. garantovaná a.s. (Pozsony, Szlovákia) (képviselők kezdetben: M. Powell solicitor, A. Sutton és G. Forwood barristers, később: M. Powell és G. Forwood)
   
      Alperes: az Európai Bizottság (képviselők: J. Bourke és N. von Lingen meghatalmazottak)
   
      Az ügy tárgya
   
   Az [EK] 81. cikk és az EGT-Megállapodás 53. cikke alkalmazására vonatkozó eljárásban (COMP/39.396 — „kálciumkarbid és magnézium alapú reagensek az acél- és a földgázágazatban”-ügy) 2009. július 22-én hozott C(2009) 5791 végleges bizottsági határozat végrehajtásának felfüggesztése iránti kérelem.
   
      A végzés rendelkező része
   
   
               1.
            
            
               A Törvényszék Jaroslav Červenka, Milan Hošek, Roman Murar, Adrián Vološin, Milan Kasanický és Peter Fratič beavatkozási kérelmét elutasítja.
            
         
               2.
            
            
               A Törvényszék felfüggeszti a felperes, 1. garantovaná a.s. arra vonatkozó kötelezettségét, hogy az Európai Bizottság részére bankgaranciát nyújtson az [EK] 81. cikk és az EGT-Megállapodás 53. cikke alkalmazására vonatkozó eljárásban (COMP/F/39.396 — „kálciumkarbid és magnézium alapú reagensek az acél- és a földgázágazatban”-ügy) 2009. július 22-én hozott C(2009) 5791 végleges bizottsági határozat 2. cikkében vele szemben kiszabott bírság azonnali behajtásának elkerülése érdekében, amíg a következő két esemény valamelyike be nem következik:
               
                           —
                        
                        
                           a hosszú távú kölcsönök 2012. július 11-én való lejárta;
                        
                     
                           —
                        
                        
                           az alapeljárást befejező ítélet kihirdetése;
                        
                     azzal a feltétellel, hogy:
               
                           —
                        
                        
                           a jelen végzés közlését követően a felperes a Bizottság előzetes jóváhagyása nélkül sem közvetlenül, sem közvetve nem ruházhatja át a leányvállalatában, a G1 Investment Ltd-ben fennálló részesedéseit;
                        
                     
                           —
                        
                        
                           a jelen végzés közlésétől számított egy hónapos határidőn belül a felperes írásban benyújtja a Törvényszék elnökéhez azon megállapodást, miszerint leányvállalata, a G1 Investment, és ez utóbbi leányvállalata, a Bounty Commodities Ltd a Bizottság előzetes jóváhagyása nélkül nem ruházhatja át eszközeit harmadik személyre;
                        
                     
                           —
                        
                        
                           a jelen végzés közlését követően a felperes megfizeti a Bizottságnak a 2,1 millió euró összeget;
                        
                     
                           —
                        
                        
                           a jelen végzés közlésétől számított egy hónapos határidőn belül, majd az alapügyben hozott határozat kihirdetéséig háromhavonta, illetve minden olyan eseménynél, amely befolyásolhatja a kiszabott bírság megfizetésére való jövőbeli képességét, a felperes írásban jelentést nyújt be a Bizottsághoz eszközeinek, különösen hosszú távú befektetéseinek alakulásáról.
                        
                     
         
               3.
            
            
               A Törvényszék a költségekről jelenleg nem határoz.